**Odporúčania k samotestovaniu žiakov antigénovými testami**

Milí žiaci a zákonní zástupcovia,

tí z Vás, ktorí začiatkom školského roka prejavili záujem o antigénové testy, ich v najbližších dňoch dostanú k dispozícii. Rozdané budú v rámci triednych aktívov (v týždni od 20. do 24.9.2021). Prípadne Vás budú kontaktovať triedni učitelia, aby ste si ich vyzdvihli dodatočne, ak sa triedneho aktívu nezúčastníte.

Ich prevzatie potvrdíte vlastnoručným podpisom.

1. Testovanie sa odporúča vždy v pondelok ráno a štvrtok ráno.

2. Postupujte podľa pokynov, ktoré nájdete priamo tu na stránke školy „Sprievodca pre samotestovanie“ a podrobnejšie aj v letáčiku, ktorý nájdete vo vrecúšku pri samotných testoch.

3. Zároveň ste škole povinní bezodkladne nahlásiť pozitívny výsledok testu, aby škola dokázala zabezpečiť izoláciu kontaktov s pozitívnou osobou.

V prípade doplňujúcich otázok sa obráťte na zástupkyne školy (ZRŠ: 0903 287 961) alebo na triednych učiteľov.

Vedenie ZŠ – GRS v Medzeve